Santerian synty ajoittuu 1500-luvulle orjakaupan alkuaikoihin. Kannattajamäärää on vaikea arvioida, koska virallista rekisteriä ei ole. Santeria määrittää hyvin voimakkaasti kuubalaista kulttuuria. Kuubassa uskontoa on yritetty vallankumouksen jälkeen tukahduttaa, mutta 1990-luvulla se on jälleen elpynyt. Uskonnolla on paljon kannattajia myös Yhdysvalloissa.